A BIZOTTSÁG 1667/2003 EK RENDELETE
(2003. szeptember 1.)
a vállalkozások szerkezeti statisztikáira vonatkozóan biztosított eltérésekre tekintettel az 58/97/EK, Euratom tanácsi rendelet végrehajtásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 2056/2002/EK európai parlamenti és a tanácsi rendelettel[1] módosított, a vállalkozások szerkezeti statisztikájáról szóló, 1996. december 20-i 58/97/EK, Euratom tanácsi rendeletre[2] és különösen annak 12. cikke x. pontjára,
mivel:
(1) Az 58/97/EK, Euratom rendelet létrehozta a hitelintézetek és a nyugdíjalapok szerkezetére, tevékenységére, teljesítményére és versenyképességére, valamint a környezetvédelmi ráfordításokra vonatkozó közösségi statisztikák előállításának közös keretét.
(2) Az 58/97/EK, Euratom rendelet 11. cikke rendelkezik arról, hogy az átmeneti időszak alatt elfogadhatók eltérések a rendelet mellékleteinek rendelkezéseitől.
(3) A tagállamok eltéréseket kértek az 58/97/EK, Euratom rendelet 2. mellékletének bizonyos rendelkezéseitől a 21 11 0, 21 12 0 és 21 14 0 mutatók tekintetében a 2001-2004-ig terjedő időszakra, hogy létrehozhassák a szükséges adatgyűjtő rendszereket, vagy kiigazíthassák a meglévőket, hogy a rendelet 2. mellékletében előirányzott átmeneti időszak végére megfeleljenek a melléklet rendelkezéseinek.
(4) A tagállamok eltéréseket kértek az 58/97/EK, Euratom rendelet 6. mellékletének bizonyos rendelkezéseitől a hitelintézetek tekintetében a 2001-2003-ig terjedő időszakra, hogy létrehozhassák a szükséges adatgyűjtő rendszereket, vagy kiigazíthassák a meglévőket, hogy a rendelet 6. mellékletében megállapított átmeneti időszak végére megfeleljenek a melléklet rendelkezéseinek.
(5) A tagállamok eltéréseket kértek az 58/97/EK, Euratom rendelet 7. mellékletének bizonyos rendelkezéseitől a nyugdíjalapok tekintetében a 2002-2004-ig terjedő időszakra, hogy létrehozhassák a szükséges adatgyűjtő rendszereket, vagy kiigazíthassák a meglévőket, hogy a rendelet 7. mellékletében megállapított átmeneti időszak végére megfeleljenek a melléklet rendelkezéseinek.
(6) Ezeket az eltéréseket engedélyezni szükséges, mivel a tagállamok adatgyűjtési rendszerei további kiigazításra szorulnak.
(7) Az e rendeletben meghatározott intézkedések összhangban vannak a statisztikai programbizottság véleményével,
ELFOGADTA EZT A RENDELETET:
1. cikk
Az e rendelet 1. mellékletében megállapítottak szerint engedélyezett az eltérés az 58/97/EK, Euratom rendelet 2. melléklete 4. szakaszának 21 11 0, 21 12 0 és 21 14 0 mutatóitól a 2001-2004-ig terjedő referenciaévekre.
2. cikk
Az e rendelet 2. mellékletében meghatározottak szerint engedélyezett az eltérés az 58/97/EK, Euratom rendelet 6. mellékletének 4. szakaszában foglalt mutatók listájától a 2001-2003-ig terjedő referenciaévekre.
3. cikk
Az e rendelet 3. mellékletében meghatározottak szerint engedélyezett az eltérés az 58/97/EK, Euratom rendelet 7. mellékletének 4. szakaszában foglalt mutatók listájától a 2002-2004-ig terjedő referenciaévekre.
4. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. szeptember 1-jén.